internet vaartha 167 Views
రెట్టింపు పెట్టుబడులకు వ్యూహం ఇదే
ముంబై : భారత్‌లో పెట్టుబడులు పెంచడం వెనుక అమెజాన్‌ వ్యవస్థాపకుడు జెఫ్‌బిజోస్‌కు పెద్ద వ్యూహమే ఉంది. పొరుగుననే ఉన్న చైనా లోని ఆలిబాబాను తొక్కివేయాలన్న వ్యూహం కనిపిస్తోంది. ఈ పోటీలో స్టార్టప్‌లుగా భారత్‌లో ఎదుగుతున్న స్నాప్‌డీల్‌, ఫ్లిప్‌కార్ట్‌ వంటివి నలిగి పోయినా ఆశ్చర్యపోనవసరం లేదు. జెఫ్‌బిజోస్‌ ప్రధాని నరేంద్రమోడీ అమెరికా పర్యటనను సాను కూలంగా చేసుకుని అదనపు పెట్టుబడులు 300 కోట్ల డాలర్లు ప్రకటించారు. తొలినాళ్లలోప్రకటించిన రెండు బిలియన్‌ డాలర్లకంటే ఈ పెట్టుబడులు ఎక్కువ. మొత్తంగా 500 కోట్ల డాలర్లు భారత్‌ పెట్టుబడులు ఉన్నాయంటే భారత్‌లోని చిన్న చితకా ఈకామర్స్‌ సంస్థలకు ఇక నూకలు చెల్లినట్లేనని చెప్పవచ్చు. 2007లో ప్రారంభించిన ఫ్లిప్‌కార్ట్‌ ఇప్పటిరకూ 3.2 బిలియన్‌ డాలర్లు మాత్రమే పెట్టుబడులు పెట్టింది. ఇటీవలికాలంలో ఫ్లిప్‌కార్ట్‌ను కొన్ని సమస్యలు కుదిపేస్తున్నయి. ఇన్వె స్టర్లు కూడా ఫ్లిప్‌కార్ట్‌ మార్కెట్‌ విలువలను 15.2 బిలియన్‌ డాలర్లనుంచి 11 బిలియన్‌ డాలర్లుగా కుదించారు. ఒకదశలో ఆలిబాబా లేదా అమెజాన్‌ రెండింటిలో ఏదో ఒకటి ఈ సంస్థను కొనుగోలు చేయవచ్చన్న ప్రచారం కూడా జరిగింది. ఇటీవలే కొత్త ఎగ్జిక్యూటివ్‌లకు విధుల్లో చేరే తేదీలపై వివాదాస్పదం కవడంతో ఈ కంపెనీ భవిష్యత్తును ప్రశ్నార్ధకం చేసింది. ప్రభుత్వం కూడా ఇందుకు వీలుగానే బిగ్‌ బిలియన్‌డే సేల్స్‌ వంటి వాటిని కూడా నిషేధిస్తోంది. ఈనేపథ్యంలో భారత్‌లోని స్నాప్‌డీల్‌, ఫ్లిప్‌కార్ట్‌ వంటి సంస్థలకు అమెజాన్‌ భారీ పెట్టుబడులు ఆలిబాబా వంటి భారీ సంస్థ లను అధిగమించాలనన వ్యూహమే కనిపిస్తోంది. చైనా మార్కెట్లలోనికి ప్రవేశించాలన్నా ఆలిబాబా వంటి సంస్థలను మార్కెట్‌లో పోటీలేకుండా చేసుకోవడమేనని అమెజాన్‌ బిజోస్‌ వ్యూహంగా ఉంది. చైనాలో ఆలిబాబాను మించిన ఈకామర్స్‌ సంస్థ లేనేలేదు. ఇతర విదేశీ సంస్థలు వచ్చినా వా టిని అధిగమించే స్థితిలేదు. పైగాభారత్‌లోని పేటి ఎం, స్నాప్‌డీల్‌ వంటి వాటిలో పెట్టుబడులు పెట్టింది. అందువల్లనే జెఫ్‌బిజోస్‌ ఆసియా దేశం లోని అగ్రరాజ్యంలో పటిష్టం అయితే ప్రపంచ మార్కెట్లలోనే మరింత శక్తివంతం కావచ్చన్న వ్యూ హంతో ఉన్నాడు. ఇందుకు భారత్‌నువేదికగా చేసు కున్నారు. అమెరికా బయట కేవలం హైదరాబాద్‌లో మాత్రమే సాఫ్ట్‌వేర్‌ అభివృద్ధి కేంద్రాన్ని ఏర్పాటుచేసింది. ఈ దృష్ట్యాభారత్‌ ఇకపై భారీ సంస్థల పోటీమార్కెట్‌కు వేదిక అవుతోంది. చిన్న సంస్థలు ఈ పోటీలో నలిగిపవచ్చు లేదా వాటి సొంతదారులు అన్వేషించుకునే పరిస్థితి తలెత్తు తుంది. లేనిపక్షంలో అమెజా న్‌ వంటి దిగ్గజాలతో నలిగిపోయే పరిస్థితులు తప్పవు.